**KOKKULEPE HEINO ELLERI NIMELISE TARTU MUUSIKAKOOLI JA TARTU KUNSTIKOOLI ÕPILASTELE MAJUTUSTEENUSE OSUTAMISEKS**

*(kuupäev vastavalt digiallkirjastamise kuupäevale)*

**Tartu linn**, Tartu Linnavalitsuse registrikood 75006546, asukoht Raekoja plats 1a, Tartu 50089, mille esindajana tegutseb \_\_\_\_\_\_\_ alusel \_\_\_\_\_\_\_\_\_\_\_, kaasates **Tartu Kutsehariduskeskuse**, registrikood 75024308, asukoht Kopli tn 1, Tartu 50115, elektronposti aadress info@khk.ee (edaspidi *KHK*), mille esindajana tegutseb põhimääruse alusel direktor Tõnis Lukas,

ja

**Haridus- ja Teadusministeerium**, registrikood 70000740, asukoht Munga tn 18, Tartu 50088, mille esindajana tegutseb põhimääruse alusel kantsler Tea Varrak , kaasates **Tartu Kunstikooli**, registrikood 70004092, asukoht Eha tn 41, Tartu 50103, elektronposti aadress tk@tartukunstikool.ee (edaspidi *TK*), mille esindajana tegutseb põhimääruse alusel direktor Kadi Kreis, ja **Heino Elleri nimelise Tartu Muusikakooli**, registrikood 70005619, asukoht Lossi tn 15, Tartu 51003, elektronposti aadress kool@tmk.ee (edaspidi *TMK*), mille esindajana tegutseb põhimääruse alusel direktor Kadri Leivategija,

võttes arvesse, et:

- KHK Põllu tänava õpilaskodu on rekonstrueeritud EL struktuurifondide ja riigieelarve vahendite abil ning esitatud projekti kavandis nähti majutuskohti ette ka riigi kutseõppeasutuste õpilastele;

- Tartu linn soovib rekonstrueerida KHK infrastruktuuri ning kavandab KHK Põllu tn 11a õppehoone (ehitisregistri kood 104038140) keldri vahelae ja söökla rekonstrueerimist, milliste tööde kaasrahastamiseks summas 250 000 eurot sõlmib Haridus- ja Teadusministeerium Tartu linnaga 2018. aastal lepingu,

lepivad pooled kokku alljärgnevas:

1. Alates 2018/2019. õppeaastast on KHK Tartu linnas, Põllu tn 11c ja Kopli tn 1 asuvates õpilaskodudes TMK ja TK õpilaste majutamine tagatud vähemalt 50 majutuskoha ulatuses.

2. KHK broneerib TMK ja TK õpilastele igal õppeaastal koos nende poolt eelmisel õppeaastal täidetud majutuskohtadega 50 majutuskohta, mille osas on TMK ja TK õpilastel eelisõigus kuni iga aasta 21. augustini. Igal aastal alates 22. augustist kehtivad kõikidele KHK õpilaskodu majutuskoha taotlejatele ja vabadele kohtadele üldised tingimused.

3. TMK ja TK õpilastele tagatakse majutuskohtade taotlemisel, broneerimisel ja lepingute sõlmimisel võrdsed tingimused KHK õpilastega sõltumata majutuse asukohast ning TMK ja TK õpilastele ei kehtestata ühtegi kitsendavat tingimust KHK õpilastega võrreldes.

4. Juhul, kui KHK õpilaskodudes majutatavate õpilaste eest riigieelarvest majutus­kohtade kättesaadavuse rahastamiseks antav toetus makstakse TMK-le ja TK-le, siis kannavad TMK ja TK toetuse selles osas KHK-le üle.

5. Vähemalt 50 majutuskohta on tagatud järgneva kümne õppeaasta jooksul. Hiljemalt üks õppeaasta enne lepingu tähtaja möödumist vaatavad pooled lepingu tingimused üle. Uue majutuskohtade arvu kokkuleppimisel võetakse arvesse eelkõige koolide muutunud vajadusi majutuskohtade arvus ning lisaks sel hetkel kehtivaid õpilaskodu kohtade rahastamise reegleid, õpilaskodu hoonete investeeringuvajadusi ja nende rahastamise võimalusi.

**Tartu linn**

(*allkirjastatud digitaalselt*)

**Tartu Kutsehariduskeskus**

(*allkirjastatud digitaalselt*)

**Haridus- ja Teadusministeerium**

(*allkirjastatud digitaalselt*)

**Tartu Kunstikool**

(*allkirjastatud digitaalselt*)

**Heino Elleri nimeline Tartu Muusikakool**

(*allkirjastatud digitaalselt*)